《送馀姚知县陈最寺丞》
宋代·郑戬

美渥卿为佐，清谈县得才。
人從日边别，舟渡鉴中来。
食案资鲑禀，公田剩酒材。
秋馀一凭槛，江海遍楼台。

作者简介：（992—1053）苏州吴县人，字天休。仁宗天圣三年进士。累官知审刑院，迁起居舍人、权知开封府。为政有能绩，以右谏议大夫、同知枢密院改枢密副使，为宰相吕夷简所忌，以资政殿学士知杭州。迁给事中，累徙永兴军，奏岁减输木二十余万，又奏罢括籴，治豪恶甚严。后为吏部侍郎，拜奉国军节度使。卒谥文肃。